Den Vest-Sjællandske Avis, 1823-04-12
Den 31te Marts om Morgenen ankom en Coureer med Depescher fra Hertugen af Angouleme til Paris, strax derpaa Kl. 8 forsamlede alle Ministrene sig hos Greven af Villele. Dette Ministerialconseel, siger Bladet Courier, skal være en Følge af de indløbne Depescher. Efterat Conseilet var bleven holdet kom fredelige Efterretninger i Omløb, det blev sagt, at Østerrig skulde anmodes om i Forbindelse med England at overtage Mæglingen, ogsaa talte man om en egenhændig Skrivelse, som Kongen af Spanien paa Sir W. ACourts Jndskydelse har udstedet til den Franske Regiering for endnu engang inderlig at opfordre denne ikke at erklære Spanien Krig. Denne Udvei for ikke at begynde Fiendtlighederne skal, som man forsikkrer, være modtagen med Glæde og det af Krigens Tilhængere selv, som siden nogle Dages Forløb have antaget langt mere moderate Grundsætninger. – Der synes vist nok at være noget forefaldet ved den Franske Armee, som giør det ønskeligt om Krigen kunde undgaaes: enten er der opdaget en Sammenrottelse, og en Forbindelse imellem Officererne ved den Franske Armee og ved de Bonapartiske Officere, saa meget er vist, at General Guilleminets Adjutant Hr. Lostande er bleven arresteret og bragt til Paris. Generalen selv skal forblive hos Hertugen af Angouleme som Chef for Generalstaben; eller man begynder at finde det betænkeligt at rykke ind i Spanien, da den Spanske Nation synes at udvise et ganske andet Sindelag, end man havde gjort Regning paa; thi Forsvarsanstalterne i dette Land synes at være meget betydelige. General Ballasteros er ankommen til Saragossa og har udstædet en Proclamation til Militserne, for at organisere en Mængde Gueriller som skulle operere efter en combineret Plan, og saa skal man have besluttet, at fordærve den Landevei, som fører til Madrid, naar de Franske Tropper rykke ind, ogsaa have Guerillerne faaet Ordre til at tilintetgjøre alle Midler til Subsistence for den Franske Armee. 10,000 Engelske Flinte ere ankomne til Bilbao. – Det er vel usandt at General Mina har gjort et Jndfald i Frankerige men han organiserer i Catalonien en meget betydelig Armee og han skal have viist sig paa de Franske Grændser med en Fransk Officeer ved sin Side, hvilke nogle sige at være Oberste Fabrier, som udbredte for de Franske Troppers Øine en trefarvet Fahne med en Keiserlig Ørn; men som disse skulle have betragtet med Foragt. Den Legion af Udlændinger, som kaldes Dødens Legion, er ankommen til Campredon og de Tropper, som de Bonapartiske Officerer samle, forene sig i Vittoria og skulle afgaae derfra til Jrun, - Endelig synes der at være en tredie Aarsag, som lægger store Hindringer i Veien for Krigens Begyndelse, nemlig at den Franske Armee har hidintil ikke være tilbørligt forsynet med det nødvendige; man troer i det mindste i Bayonne, at Krigen formedelst denne Mangel ikke kan begynde førend i Enden af April. Ogsaa den ivrige Ultra Hr. v. la Bourdonnaie har ganske nyelig sagt i de Deputeredes Kammer i en Tale, hvori han paa det heftigste dadlede Ministeriet, at dette har tilberedet Frankerige en Krig, hvis Ende man ikke kan forudsee og hvis mødende Vanheld kunne blive fordærvelige for det og for hele Europa. Vi see allerede Forbudederpaa, sagde han, i den Uorden, som finder Sted ved den militaire Administration paa vore Grændser og i den Mangel paa alle Forraad, som bemærkes J ere endnu paa Eders eget District, hvor to Have ere Eder behielpelige til at oprette Magasiner, hvortil J have havt 6 Maaneders Tid og allerede mangler Rytteriet Foder og den største Mangel spores paa alle Kanter. Nu raabte Stemmerne fra høire Side: Det er falskt, lad de revolutionaire Blade, sige saadanne Løgne, saadan noget maae man ikke sige paa Talerstolen. Men han svarede: jeg siger det, fordi jeg veed det med Vished. – Derpaa blev igien svaret, om det ogsaa er sandt maae man dog ikke sige det.